Diari Oficial de la Generalitat Valenciana


Sumari del DOGV 3875, del 10-11-2000 (2000/8442)

Notificació de l'acord d'iniciació dictat en l'expedient sancionador número 238/2000.
-------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8442


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació dictat en l'expedient sancionador número 238/2000. [2000/F8442]
  
De conformitat amb allò que ha acordat aquesta Secretaria General, i a l'empara del que s'ha disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica al senyor Miguel Macho Ramírez, amb últim domicili conegut al carrer d'Onésimo Redondo, número 17-1r, de la localitat de Collado Villalba, l'acord d'iniciació I-2000/0238, de data 7 de juliol de 2000, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada pel delegat governatiu de la Plaça de Bous d'Alacant i realitzades les actuacions prèvies pertinents, de conformitat amb allò que s'ha disposat en l'article 12 del Reial Decret 1.398/1993, de 4 d'agost, per què s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 22 d'abril de 2000, a les 18.00 hores, en comprovar-se que els cavalls dels picadors, de la correguda que se celebrava aqueixa vesprada a la Plaça de Bous d'Alacant, portaven els dos ulls tapats, es va advertir els picadors de l'obligatorietat que els cavalls portaren l'ull esquerre destapat, d'acord amb allò que s'ha disposat en l'article 72.2 del Reglament Taurí. Quan van iniciar l'entrada, es verificà l'incompliment de l'advertència, i se'ls va reiterar l'ordre reglamentària, que es van negar rotundament a complir.
  
El referit fet pot constituir una infracció qualificada de greu, tipificada en l'article 15.s) de la Llei 10/1991, de 4 d'abril, sobre Potestats Administratives en Matèria d'Espectacles Taurins, i la seua sanció està determinada en l'article 18 de la citada Llei 10/1991, el qual estableix:
  
1. Per les infraccions greus podran imposar-se alternativament o acumulativament les següents sancions:
  
a) Multa de 25.000 a 52.349.754 pessetes.
  
b) Suspensió per a torejar fins a un màxim de sis mesos.
  
c) Inhabilitació per a prendre part en espectacles taurins de qualsevol classe, per un període de fins a dos anys en els supòsits a què es refereixen els articles 8.2 i 15.d).
  
d) Clausura fins a un any d'escoles taurines.
  
2. També podrà decretar-se el decomís dels elements utilitzats per a cometre la infracció.
  
I en el present supòsit la sanció seria de 25.000 pessetes (150,25 euros).
  
Tot això sense perjuí del que resulte de la instrucció. L'òrgan competent per a la resolució del present expedient és el director general d'Interior, en virtut d'allò que s'ha disposat en l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista d'allò que s'ha disposat en l'article 22 de la citada Llei 10/1991, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i allò que s'ha establit en el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Miguel Macho Ramírez, per presumpta infracció de l'article 15.s) de la Llei 10/1991, i se li comunica que, d'acord amb allò que s'ha disposat en l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que pertoque.
  
Així mateix, s'acorda nomenar instructor i secretària de l'expedient sancionador el senyor Manuel Saiz Blanco i la senyora Mª del Pilar González Martínez respectivament, als quals es notificarà en forma aquest nomenament, així com als inculpats, de conformitat amb allò que s'ha establit en l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.1 del Reial Decret 1.398/1993, perquè en qualsevol moment del procediment puguen ser objecte de recusació, d'acord amb allò que s'ha disposat en els articles 28 i 29 de la citada Llei 30/1992.
  
En virtut d'allò que s'ha establit en l'article 16.1 del Reial Decret 1.398/1993, se li concedeix un termini de 15 dies, comptats a partir de l'endemà de la notificació del present acord, perquè aporte totes les al·legacions, els documents o les informacions que estime convenients, i se li comunica que si no efectua al·legacions sobre el contingut de la iniciació del procediment en el termini esmentat, el present acord podrà ser considerat proposta de resolució, amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a la persona interessada mencionada anteriorment, s'expedeix el present edicte.